Psalme 85 | Beibele Inthaneteng | Phetolelo ya Lefase le Lefsa
Go moopediši. Psalme ya barwa ba Kora. Koša. 85 Wena Jehofa, o kgahlilwe ke naga ya gago;+ Bana ba Jakobo bao e bego e le mathopša o ba bušeditše morago.+ 2 O swaretše batho ba gago molato wa bona;+ O khupeditše sebe sa bona ka moka.+ Seʹlah. 3 O laotše kgalefo ya gago ka moka;+ O furaletše bogale bja gago bjo bo tukago.+ 4 Re kgoboketše gape hle, wena Modimo yo a re phološago,+ O kgaotše go re befelela.+ 5 Na o tla re tukela bogale go iša mehleng ya neng le neng?+ Na o tla ntšha bogale bja gago go iša melokong le melokong?+ 6 Na wena ka bowena o ka se re phediše gape,+ E le gore batho ba gago bona ba go thabele?+ 7 Re bontšhe botho bja gago, hle Jehofa,+ Anke o re phološe.+ 8 Ke tla kwa seo Modimo wa therešo Jehofa a tlago go se bolela,+ Gobane o tla bolela khutšo bathong ba gagwe+ le go bao ba mmotegelago, Eupša anke ba se boele ba ikholofela gape.+ 9 Ruri phološo ya gagwe e kgauswi le bao ba mmoifago,+ Gore nageng ya gabo rena go be le letago.+ 10 Ge e le botho le therešo, tšona di gahlanetšane;+ Toko le khutšo—di atlane.+ 11 Therešo yona e tla hloga mo lefaseng,+ Toko yona e tla lebelela fase e le magodimong.+ 12 Le gona Jehofa yena o tla re nea se sebotse,+ Gomme naga ya gabo rena e tla tšweletša dienywa tša yona.+ 13 Toko e tla sepela pele ga gagwe,+ Ya sepela dikgatong tša gagwe.+